  Туспуктэм: Майя Бывальцева Майя Бывальцева «Удмуртия» издательство школа театръёслы юрттэт поттӥз. «Туала сяртчы» бичетэ (6+) Ульфат Бадретдиновлэн сценкаосыз, пьесаез но киносценарийёсыз пыризы. « Куке мон кылӥ кунмылэсь азьмуртэзлэсь верамзэ, котькуд школаын театр выллем усьтоно шуыса, <…> малпаськи аслам куке но гожтэм сценкаосы сярысь, пьесаосы сярысь, огазе люканы малпай сое. <…> Дышетӥсьёслы со бадӟым юрттэт луысал. Ӵемысь соос верало, вот сценкаос ӧвӧл, пьесаос ӧвӧл » Ульфат Бадретдинов, гожъясь Туж туныско но лэчыт пуштросо спектакль пуктыны луоно «Туала сяртчы» пьесая. Ульфат Бадретдиновлэн верамезъя, ӟуч калык выжыкылэз со туала вакытэ выжтӥз. Вань геройёсыз тодмоесь, но сюжетэз мукет луыса кошке, угось сяртчы будымтэ, пересь сое огназ ишкалтӥз. Нош шыр аслыз медаль но юрттӥськемез дасяз ни вал… Вераны кулэ, автор пумит ӧвӧл, школа театрын сценкаоссэ будэтӥзы яке пичияк воштӥзы ке но. « Малы тани школа театръёс кылдытон срысь ужпум пуктэмын? Соос пиналъёслэсь быгатонлыксэс усьто: соос рольёсты валаны дышетско, асьсэдыз шӧдо мукет ласянь. Сцена вылын адями мукет сямен усьтӥське » Ульфат Бадретдинов, гожъясь Бичет покчи классъёсын но, бадӟым классъёсын но дышетскисьёслы тупалоз. «Туала сяртчы» бичетэз «Удмуртия» книгапоттоннилэн лавкаысьтыз басьтыны луоз. Тодэ вайытом, Ижкарын «Кин кызьы узырме, или Огабление по-удмуртски» фильмез (6+) ворсам нырысь-валысь возьматон (предпоказ) ортчиз.  Тегъёс: Удмуртия школаос Театр книгаос  